Oleksandrs Moisejenko

Oleksandrs Moisejenko (; dzimis  Severomorskā) ir Ukrainas starptautiskais lielmeistars šahā (2000).

 Biogrāfija 
1999. gadā Aluštā dalījis pirmo vietu Ukrainas šaha čempionātā. 2002. gadā kopā ar Volodimiru Malaņuku uzvarējis starptautiskajā šaha turnīrā Arhangeļskā. 2003. gadā uzvarējis starptautiskajos šaha turnīros Toronto un 40th Canadian Open (Ontārio). 2004. gadā uzvarējis starptautiskajā šaha turnīrā Ženēvā, bet Harkivā kļuvis par Ukrainas šaha čempionāta bronzas laureātu.73rd Ukrainian Chess Championship 2004 Tajā pašā gadā Pasaules šaha čempionātā pēc izslēgšanas sistēmas Tripolē nokļuvis līdz 3. kārtai, kurā zaudējis Vladimiram Akopjanam. 2005. gadā Hantimansijskā Pasaules kausa izcīņā šahā 2. kārtā piekāpies Lūkam van Veli.2005 World Cup 2006. gadā uzvarējis starptautiskajos šaha turnīros Kapelā-la-Grandē (Francija) un Saratovā. 2007. gadā Trumsē uzvarējis šaha turnīrā Arctic Chess Challenge, bet 2008. gadā Filadelfijā dalījis pirmo vietu šaha turnīrā World Open.World Open 2008 2009. gadā kopā ar Etjēnu Bakro uzvarējis Maskavas starptautiskajā šaha turnīrā Aeroflot Open.Etienne Bacrot wins Aeroflot Open 2009 2013. gadā Legņicā izcīnījis Eiropas individuālā šaha čempiona nosaukumu. 2014. gadā dalījis pirmo vietu Maskavas starptautiskajā šaha turnīrā Moscow Open.

Pārstāvējis Ukrainas komandu lielākajos komandu šaha turnīros:
 Pasaules šaha olimpiādēs piedalījies 6 reizes (2002-2006, 2010-2014). Komandu vērtējumā izcīnījis 2 zelta (2004, 2010) un bronzas (2012) medaļas. Individuālajā vērtējumā izcīnījis sudraba (2014) medaļu;OlimpBase :: Men's Chess Olympiads :: Alexander Moiseenko
 Eiropas komandu šaha čempionātos piedalījies 6 reizes (2003-2007, 2011-2013, 2019). Komandu vērtējumā izcīnījis sudraba (2019) medaļu. Individuālajā vērtējumā izcīnījis sudraba (2013) un bronzas (2005) medaļas;OlimpBase :: European Men's Team Chess Championship :: Alexander Moiseenko
 Pasaules komandu šaha čempionātā piedalījies 3 reizes (2005, 2011-2013). Komandu vērtējumā izcīnījis 2 bronzas (2011, 2013) medaļas. Individuālajā vērtējumā izcīnījis zelta (2011) medaļu.OlimpBase :: World Men's Team Chess Championship :: Alexander Moiseenko

Par panākumiem turnīros FIDE 1998. gadā Moisejenko piešķīrusi starptautiskā meistara (IM), bet 2000. gadā - starptautiskā lielmeistara (GM) nosaukumu.

 Atsauces 

 Ārējās saites 

Kategorija:1980. gadā dzimušie
Kategorija:Murmanskas apgabalā dzimušie
Kategorija:Ukrainas šahisti
Kategorija:Ukrainas Nopelniem bagātie sporta meistari
Kategorija:Ar ordeni "Par nopelniem" apbalvotie (Ukraina)